ตำบลปาล์มพัฒนา

ปาล์มพัฒนา เป็นตำบลในอำเภอมะนัง จังหวัดสตูล แรกมีฐานะเป็นสภาตำบลปาล์มพัฒนา ปัจจุบันอยู่ในความดูแลขององค์การบริหารส่วนตำบลปาล์มพัฒนาตั้งแต่ปี พ.ศ. 2539 วันที่ 25 ธันวาคม พ.ศ. 2539 เป็นที่ตั้งศูนย์ราชการของอำเภอทั้ง ที่ว่าการอำเภอมะนัง โรงพยาบาลมะนัง และสถานีตำรวจภูธรมะนัง 

 ที่ตั้งและอาณาเขต 
ตำบลปาล์มพัฒนา มีอาณาเขตติดต่อกับเขตการปกครองข้างเคียงดังต่อไปนี้ วันที่ 15 มกราคม พ.ศ. 2540

 ทิศเหนือ ติดต่อกับตำบลทุ่งหว้า (อำเภอทุ่งหว้า)
 ทิศตะวันออก ติดต่อกับตำบลควนกาหลง (อำเภอควนกาหลง) 
 ทิศใต้ ติดต่อกับตำบลนิคมพัฒนา
 ทิศตะวันตก ติดต่อกับตำบลน้ำผุด (อำเภอละงู)

 ประวัติ 
พื้นที่เดิมอยู่ในเขตตำบลแป-ระ อำเภอเมืองสตูล ก่อนที่ปี พ.ศ. 2512 ได้ย้ายมาเป็นส่วนหนึ่งของอำเภอควนกาหลง วันที่ 3 มิถุนายน พ.ศ. 2512 เนื่องจากมีการพิจารณาแยกตำบลท่าแพเป็นกิ่งอำเภอ แต่ยังมีหมู่บ้านที่สะดวกในการติดต่อราชการกับกิ่งอำเภอเดิมจึงแยกตำบลแป-ระ ตั้งเป็น ตำบลนิคมพัฒนา วันที่ 6 ตุลาคม พ.ศ. 2513 ต่อมาปี พ.ศ. 2525 ได้แยกหมู่ 9 บ้านผังปาล์ม 1, หมู่ 10 บ้านผังปาล์ม 3, หมู่ 11 บ้านผังปาล์ม 4, หมู่ 12 บ้านผังปาล์ม 2, หมู่ 13 บ้านมะนัง, หมู่ 14 บ้านป่าพน และหมู่ 15 บ้านผังปาล์ม 7 รวม 7 หมู่บ้านของตำบลนิคมพัฒนา ออกมาตั้งเป็น ตำบลปาล์มพัฒนา วันที่ 2 สิงหาคม พ.ศ. 2526  

พ.ศ. 2537 นายอนุชา โมกขะเวส ผู้ว่าราชการจังหวัดสตูล พิจารณาว่าตำบลนิคมพัฒนา และตำบลปาล์มพัฒนา เป็นพื้นที่ห่างไกลจากอำเภอต้นสังกัดถึง 25 กิโลเมตร รวมทั้งสภาพพื้นที่ปัจจุบันพัฒนาทั้งด้านผังเมืองและประชากรอย่างรวดเร็ว จึงประกาศจัดตั้งเป็น กิ่งอำเภอมะนัง วันที่ 26 มิถุนายน พ.ศ. 2539 โดยเปิดใช้ที่ว่าการกิ่งอำเภอวันที่ 15 กรกฎาคม พ.ศ. 2539 ณ พื้นที่หมู่ 1 บ้านผังปาล์ม ตำบลปาล์มพัฒนา และยกฐานะเป็นอำเภอในปี พ.ศ. 2550 วันที่ 24 สิงหาคม พ.ศ. 2550

พื้นที่หมู่ 1 บ้านผังปาล์ม 1 มีประชากร 1,521 คน และ 399 หลังคาเรือน ได้ขอแยกตั้งหมู่บ้านใหม่ เป็นพื้นที่หมู่ 10 ชื่อว่า บ้านไทรทอง วันที่ 13 กันยายน พ.ศ. 2547

 การแบ่งเขตการปกครอง 

 การปกครองส่วนภูมิภาค 
ตำบลปาล์มพัฒนาแบ่งพื้นที่การปกครองออกเป็น 10 หมู่บ้าน ได้แก่
 หมู่ที่ 1 บ้านผังปาล์ม 1
 หมู่ที่ 2 บ้านผังปาล์ม 3
 หมู่ที่ 3 บ้านผังปาล์ม 4, ผังปาล์ม 5
 หมู่ที่ 4 บ้านผังปาล์ม 2
 หมู่ที่ 5 บ้านมะนัง
 หมู่ที่ 6 บ้านป่าพน, ปากคอก
 หมู่ที่ 7 บ้านผังปาล์ม 7
 หมู่ที่ 8 บ้านปาล์มทองพัฒนา
 หมู่ที่ 9 บ้านควนดินดำ
 หมู่ที่ 10 บ้านไทรทอง

 อ้างอิง 

ปาล์มพัฒนา
ปาล์มพัฒนา
หมวดหมู่:อำเภอมะนัง